en de de it en en en en en da da en en da en en it ko en en io nb en da da da da da da da da da da da da da da da en da en
Knækket tand - Well-being is common sense
Stud dogs owned by friends
Te story of Bernese Mountain Dogs
Stambøger og etiske anbefaling
2 kinds of pedigree in Denmark
Racestandard for Berner Sennen
Med RAS for øje
Knækker en tand, søg altid dyrlæge
Athos knækker en tand
Athos har smukke stærke tænder i et perfekt saksebid. Tænderne er hvide og sidder pænt på række og geled.
En sen aften midt i december, kort efter hans 1 års fødselsdag, er hundene i haven inden vi går til ro. Det er mørkt og lidt regnfuldt, og har kun lidt sparsomt lys tændt udenfor.
Athos løber for hurtigt, da han skal ind og falder OP ad trappen. Han slår undermunden mod et trin og knækker den ene af hans nederste fortænder.
Jeg undersøger bidet og selv om jeg trykker let på tandstumpen, som sidder tilbage, virker han ikke øm. Jeg vælger derfor at vente til næste dag, inden jeg kontakter min dyrlæge.
Lægerne hos Helle Dyrlægerne og jeg bliver enige om, at bruge en dag til at undersøge, om det er muligt at lave en reparation af tanden. Jeg sender en del billeder til Jens Ruhnau, Tanddyreklinikken i Måløv og Alfred Mølgaard, Silkeborg Dyrehospital, begge dygtige specialister på området. Der er ingen tvivl, beskeden er ens fra både Jens og Alfred, det er ikke muligt at lave en løsning som holder. En stifttand/implantat kan ikke holde, da der er for lidt kæbe ved fortænderne til at det kan holde. En bro er heller ikke en løsning, som er holdbar i længden.
Der er ingen tvivl - tandstumpen skal ud, og det er alt vi kan gøre ved den knækkede tand.
Min dyrlæge, Morten Møller, lagde Athos i narkose Uden komplikationer fjernede Morten den tilbageblivende rod.
Athos var hurtig frisk igen efter operationen, og kunne spise i mindre potioner allerede senere på dagen. Han fik smertestillende de næste par dage for at tage eventuelle smerter.
Når man har være til hos dyrlægen og fået en tandrod opereret ud, så er det meget vigtigt, at man bliver forkælet.
Her er det mit barnebarn Johannes, som syntes det er meget synd for lille Athos. Johannes læser højt for ham, om elefantungen Santos og alle dyrepasserne.
Historien hjalp, og Athos er frisk og uden bekymring for, at han mangler en fortand i undermunden.
Når vi fremover tager på udstilling, så har Athos en dyrlægeattest med i bagagen. Attesten findes både på dansk og engelsk, og er udstedt af dyrlægen på et skema, downloadet fra  DKK´s hjemmeside.
En eftertanke til denne oplevelse må absolut være, at hvis din hund knækker en tand, så er det vigtigt at søge dyrlæge. Ganske kort tid efter uheldet, var tandsåret allerede lukket. Man kunne næsten foranledediges til at tænke, at så var tanden måske faldet ud. Men når vi så ser, hvor stor en rod, som Athos fik fjernet, tør jeg næsten ikke tænke, hvis ballade den kunne lave i munden på ham.
Powered by Create your own unique website with customizable templates. Get Started